ร้านนี้เป็นร้านดังเปิดมานานในยาานนี้ครับ ซึ่งอยู่ในซอยเล็กๆ ประมาณว่าถ้าไม่ได้อยู่แถวนี้แทบไม่รู้จักเลยทีเดียว แต่พอลองค้นหาจากอากู๋ทำให้ทราบว่าร้านนี้ดังทีเดียวขนาดมีรายการมาถ่ายทำเลยครับ 

แนะนำว่าให้เข้าจากซอยวัดลุ่มหรือจันทน์ 42 แล้วหาที่จอดก่อนถึง 7-11 ทางขวา แล้วเดินเข้าซอยไปเลี้ยวซ้าย จะเห็นร้านอยู่ทางขวาครับ (ตรงข้ามมีอีกร้านท่าทางน่าทานเหมือนกันแต่ร้านนี้คนเยอะกว่า) ตอนที่ผมมาถึงตกใจมากเพราะคนเยอะๆจริงๆ ขนาดนั่งรอยังรอไปเกือบครึ่งชม. นึกว่าแกลืมซะแล้ว พอยกมาจึงทราบครับว่าทำไมคนถึงมารอซื้อเยอะขนาดนี้ ผมสั่งหมี่เกี๊ยวแห้ง 30 บาท แต่เค้าให้มาเยอะมากกก ประมาณสองก้อนได้ครับ หมูก็ให้มาเต็มที่ บะหมี่ร้านนี้จะมีน้ำหมูแดงราดครับ ทำให้หอมหวานนุ่มเหนียวอร่อยทีเดียวครับ

ส่วนหมูย่างไฟมาครับ จะได้กลิ่นถ่านและกลิ่นไหม้เล็กน้อยหอมอร่อย ส่วนเกี๊ยวผ่านครับ นอกจากนั้นทางร้านยังมีซุปกระดูกหมูให้ด้วย ซุปหวานอร่อยดีครับ

ทางร้านยังมีขนาดจัมโบ้ 35 บาทและพิเศษ 40 บาทครับ 

สรุปไว้รอบหน้าจะมาอีกครับ